**Ευκαιρίες για επενδύσεις και εξαγωγές στην περίοδο της πανδημίας**

Γεώργιος Φιλιόπουλος
Διευθύνων Σύμβουλος Οργανισμού "ENTERPRISEGREECE"/INVESTANDTRADE

"Η αβεβαιότητα της εξέλιξης της πανδημίας έχει προκαλέσει σημαντικές αναταράξεις στην παγκόσμια οικονομία ανακόπτοντας τη ροή των επενδύσεων και πλήττοντας βαριά κλάδους όπως, μεταξύ άλλων, ο τουρισμός και οι πολιτιστικές και δημιουργικές βιομηχανίες.

Η μετάβαση στη μετά-covid εποχή  και η δυναμική επανεκκίνηση της παγκόσμιας οικονομίας προσφέρει σημαντικές ευκαιρίες για την χώρα μας.

Οι μεταρρυθμίσεις που έχουν γίνει και αυτές που δρομολογούνται στο άμεσο μέλλον,  οι πόροι του Ταμείου Ανάκαμψης, η προνομιακή γεωγραφική θέση που καθιστά την Ελλάδα πύλη εισόδου στην αγορά της Ευρωπαϊκής Ένωσης και οι ανακατατάξεις στο διεθνές πολιτικό και οικονομικό σκηνικό δημιουργούν τις συνθήκες ισχυρής τόνωσης του εξωστρεφούς χαρακτήρα της ελληνικής οικονομίας.

Αυτό αποτυπώνεται στα επίσημα οικονομικά στοιχεία, στις αναβαθμίσεις από τους διεθνείς οίκους αξιολόγησης και στα αποτελέσματα ερευνών διεθνών εταιρειών συμβούλων.

Τα θετικά αποτελέσματα της ανάπτυξης θα καρπωθούν τόσο οι παραδοσιακοί κλάδοι όπως λ.χ. ο τουρισμός, η αγορά ακινήτων και τα τρόφιμα-ποτά όσο και αναδυόμενοι όπως, μεταξύ άλλων, η πράσινη ενέργεια, οι νέες τεχνολογίες,  οι μεταφορές και η αποθήκευση (logistics), οι υπηρεσίες φροντίδας ατόμων τρίτης ηλικίας (silver economy)."